《冬至侍班》
明代·周旋

佳期又遇一阳生，百辟趋朝贺圣明。大乐九成天上奏，祥云五圣日边呈。

履长共喜沾馀庆，报国难忘致太平。深愧相如宜病免，侍班何幸沐恩荣。

作者简介：（1450—1519）浙江慈溪人，字克敬。成化二十三年进士。选户科给事中。在科九年，屡上疏，论事剀切。后出参广藩。有《西溪小稿》、《杜诗质疑》、《东湖十咏》、《慈溪志》等。